Renovació del conveni amb Projecte Animalista Manises
15 de març de 2023

Manises, 15 de març de 2023. L'Ajuntament de Manises renova el conveni amb l'Associació Projecte Animalista Manises (PAM) per a la cura, control i protecció de les colònies felines amb la finalitat d'integrar-les d'una forma amable i respectuosa en la nostra societat.

La regidora de Benestar Animal de l'Ajuntament de Manises, Irene Camps ha manifestat que “ha sigut un any dur però necessari per a poder afermar els processos i coordinacions per a fer del nostre Pla Colonial Felí una realitat”.

En el conveni s'assenyala la necessitat de col·laboració per a poder arribar a gaudir d'unes colònies felines saludables i controlades. La necessitat d'adquirir un carnet de persona alimentadora i de respectar els entorns i punts destinats per a això.

El compromís de l'Ajuntament de Manises i de la PAM és treballar de manera coordinada amb la finalitat de tindre unes colònies sanes tant envers els felins com envers la societat i aplicar la nova legislació en aquest sentit.